Chevrolet Camaro

Chevrolet Camaro – Chevrolet markės modelis, gamintas nuo 1967 metų iki 2002 m. Chevrolet Camaro buvo pristatytas 1966 m. rugsėjo 27 d. kaip 1967 metų modelis. Šio automobilio gamyba vėl buvo pradėta 2009 metais. Šiuo metu gaminamas šeštosios kartos Camaro modelis.

Pirmoji karta (1967-1969) 

Pirmosios kartos Chevrolet Camaro debiutavo 1967 metais kaip visiškai naujas galiniais ratais varomas automobilis ant GM F platformos. Camaro buvo 2-durų ir 4-vietų, bei buvo siūlomas kaip kupė ir kabrioletas. Automobilyje buvo galima pasirinkti tarp I6 ir V8 variklių. Pimosios kartos gamyba truko iki 1969 metų. Automobilis buvo siūlomas trimis versijomis:

RS buvo su paslėptais priekiniais žibintais, versija buvo galima ant visų modelių.

SS turėjo 350 5,7 litrų V8 variklį (350 ant Camaro buvo galimas tik 1967 metais, 1968 jis buvo galimas ant kitų modelių), L35 ir L78 396 6,5 litrų V8 variklius. Buvo galima užsakyti ir bendrą SS/RS versija. 1967 metais Camaro RS/SS lenktyniavo Indianapolis 500 lenktynėse.

Z/28 kodas buvo pristatytas 1966 metų Gruodį kaip 1967 metų modelis. Šitas variantas nebuvo minimas jokioje paradaimų literatūroje, tad daugeliui pirkėjų jis buvo nežinomas. Z/28 siūlė priekinius diskinius stabdžius ir aliuminę 4-pavarų transmisiją.

Antroji karta (1970-1981) 

Antros kartos Camaro modelis buvo pristatytas 1970 metų vasarį, kuris buvo gaminamas 12 metų. Camaro tapo didesnis ir platesnis automobilis su nauja išvaizda, bet tuo pačiu pasidarė ir sunkesnis. Automobilis vis dar buvo gaminamas ant GM F platformos. Per dvylika gamybos metų automobilis pasikeitė tiek iš išorės, tiek iš vidaus.

Varikliai:
 1980-1981: 3,8 l (229 cid) GM 90-laipsnių V6 variklis V6
 1980-1981: 3,8 l (231 cid) Buick V6 (California modelis)
 1970-1979: 4,1 l (250 cid) Chevrolet I6
 1980-1981: 4,4 l (267 in)  Chevrolet Small-Block V8
 1970-1973: 5,0 l (307 cid) Chevrolet Small-Block V8
 1976-1981: 5,0 l (305 cid) Chevrolet Small-Block V8
 1970-1981: 5,7 l (350 cid) Chevrolet Small-Block V8
 1970-1972: 6,6 l (402 cid) Chevrolet Big-Block 402 V8

Trečioji karta (1982-1992) 

Trečiosios kartos Camaro buvo pristatytas 1982 metais. Automobilis ir toliau naudojo GM F platfomą. Karta buvo gaminama 10 metų, buvo pagaminti 20 metų (1987) ir 25 metų (1992) jubiliejiniai modeliai.

1982 metais buvo pristatyti pirmieji Camaro su įpurškimo sistema, turintys 4-pavarų automatinę ir 5-pavarų mechaninę transmisijas. Trečios kartos gamyba truko iki 1992 metų.

Varikliai:

 1982-1986: 2,5 l (151 cid) Iron Duke I4
 1982-1984: 2,8 l (173 cid) LC1 V6
 1985-1989: 2,8 l (173 cid) LB8 V6
 1990-1992: 3,1 l (191 cid) 60° II kartos V6
 1982-1983: 5,0 l (305 cid) LU5 Small-Block V8
 1982-1987: 5,0 l (305 cid) LG4 Small-Block V8
 1983-1986: 5,0 l (305 cid) L69 Small-Block V8
 1988-1992: 5,0 l (305 cid) LO3 Small-Block V8
 1985-1992: 5,0 l (305 cid) LB9 Small-Block V8
 1987-1992: 5,7 l (350 cid) L98 Small-Block V8

Ketvirtoji karta (1993-2002) 

Ketvirtos kartos Camaro debiutavo 1993 metais ant atnaujintos, bet vis dar tos pačios GM F platformos. Automobilis išlaikė tas pačias charakteristikas kaip pirmosios kartos automobilių, jis buvo siūlomas kaip 2-durų, 4-vietų automobilis, kuris buvo gaminamas kaip kupė ir kabrioletas. Automobilį buvo galima pasirinkti su V6 arba V8 varikliu.

1998 metais modelis buvo kiek atnaujintas ir iš eksterjero, ir iš variklio pusės. Ketvirtos kartos Camaro buvo gaminami iki 2002 metų, po kurių General Motors sustabdė modelio gamybą.

Varikliai:
 1993-1995: 3,4 l (208 cid) 60° III kartos V6
 1995-2002: 3,8 l (231 cid) 3800 Series II V6
 1993-1997: 5,7 l (346 cid) LT1 V8
 1997:      5,7 l (346 cid) LT4 V8
 1998-2002: 5,7 l (346 cid) LS1 V8

Penktoji karta (2010-2015) 

Penktos kartos Camaro buvo pristatytas 2009 metais, kaip 2010 metų modelis ir išliko ganėtinai panašus į daug susidomėjimo sulaukusius 2006 bei 2007 metais pristatytus koncepcinius automobilius. Sprendimas gaminti šį modelį buvo priimtas GM vadovybės dar 2006 metų rugpjūčio 10 dieną, gamyba prasidėjo 2009 metų pavasari, Ošavos mieste Kanadoje.

Šios kartos Camaro buvo ne kartą atnaujintas, ir vizualiai, ir techniškai. Ryškiausi pokyčiai buvo pastebimi pasirodžius 2014 metų modeliui. Penktos kartos Camaro gamyba buvo sustabdyta 2015 metais, kuomet pasirodė šeštosios kartos modelis, bei gamyba buvo perkelta iš Kanados į JAV.

2010-2015 metų Camaro buvo komplektuojami su 6-pavarų mechaninėmis arba automatinėmis transmisijomis bei 6 arba 8 cilindrų V formos varikliais.

Varikliai:
 3,6 l. LLT V6 (2010–11)
 3,6 l. LFX V6 (2012)
 5,3 l. LSX V8 Supercharger V8 (COPO Camaro)
 6,2 l. LS3 V8 (SS modelis su machanine dėže)
 6,2 l. L99 V8 (SS modelis su autoamtine dėže)
 6,2 l. LSA supercharged V8 (ZL1)
 7,0 l. LS7 V8 (Z/28)

Šeštoji karta (2016-) 

Šeštosios kartos modelio pristatymas buvo surengtas 2015 metų gegužės 16 diena Belle Isle salos parke, Detroite. Naujo modelio gamyba buvo perkelta iš Ontarijo į Mičiganą, kur automobilis gaminamas kartu su ta pačią GM Alpha platformą naudojančiais Cadillac modeliais. Lyginant su ankstesnės kartos modeliu, šeštos kartos Camaro yra 91 kg lengvesnis. Prekyboje pasirodė 2015 metų pabaigoje ir laimėjo žurnalo Motor Trend 2016 metų automobilio titulą.

Perkant 2016 metų modelį buvo galima rinktis iš 3 variklių:

2,0 l. Ecotec LTG Turbo I4 (275 AG / 205 KW) - Camaro RS/LT
3,6 l. LGX V6 (335 AG / 250 KW) - Camaro LT
6,2 l. LT1 V8 (455 AG / 339 KW) - Camaro SS

2018 modelio metams buvo pristatytas dar vienas, galingesnis Camaro modelis:

6.2 l. LT4 V8 (650 AG / 485 KW) - Camaro ZL1

Camaro
Sportiniai automobiliai
Lenktyniniai automobiliai‎